মার্কিন গুপ্তচর সংস্থা সিআইএ-র এই প্রাক্তন কর্তার মতে, আল কায়েদার চাঁই আয়মান অল জাওয়াহিরি ভারতের বিরুদ্ধে জেহাদ ঘোষণার যে পরিকল্পনা সম্প্রতি ঘোষণা করেছেন, তাকে হালকাভাবে নিলে চলবে না। শুধু যে নাশকতামূলক কাজই ওরা করবে তা নয়, নরেন্দ্র মোদীকে 'ইসলামের দুশমন' প্রতিপন্ন করতে নানা চাল চালবে। এর উদ্দেশ্য হল, ভারতের মুসলিম তরুণদের মন বিষিয়ে দেওয়া। তাতে তাঁরা দলে দলে আল কায়েদায় ভিড়বেন বলে মনে করছেন জাওয়াহিরি। তাই ভারতে তাদের শাখা খুলতে এত উঠেপড়ে লেগেছে ওই জঙ্গিরা।